Սոն Ջիին

**Սոն Ջիին** (), ավելի հայտնի է որպես Ջիյոն, հարավկորեացի երգչուհի և դերասանուհի, առավել հայտնի է որպես հարավկորեական Secret աղջիկների խմբի անդամ։ Իր խմբի գործունեությունից բացի, թողարկել է մի քանի անհատական երգեր և մասնակցել է տարբեր երաժշտական մրցույթների։ 2011 թվականին Ջիինի երկրորդ սինգլը՝ «Going Crazy»-ը՝ Բանգ Յոնգ-գուկի մասնակցությամբ, դարձել է իր առաջին սինգլը Gaon Chart-ում որպես անհատ կատարող։

## Կյանք և կարիերա
### 1990-ից 2008 թվականներ. Վաղ կյանք և կարիերայի սկիզբ
Սոն Ջիինը ծնվել է 1990 թվականի մայիսի 5-ին, Հարավային Կորեայում Սոնը միակ զավակն էր։ Վաղ տարիքից երաժշտությամբ հետաքրքրված լինելով՝ Սոնը վաղ տարիքից մասնակցել է JYP Entertainment-ի լսումներին։ JYP Entertainment-ում աշխատելիս 2007 և 2008 թվականներին երգել է կորեական դրամաների OST տարբերակներ, ինչպիսիք են «Learning To Fly»-ն Air City-ի համար։ JYP Entertainment-ի ներքո Սոնը պատրաստվել էր դեբյուտ անել որպես չորս անդամից բաղկացած աղջիկների խումբ՝ Sistar-ի Hyorin-ի, Բեսթիի Ուջիի և Էքսիդի Հանիի հետ, սակայն ծրագիրը չեղյալ է հայտարարվել, և Ջիննը լքեցլ է JYP Entertainment-ը և միացել է TS Entertainment-ին։

### 2009-ից 2014 թվականներ՝ Secret-ի հետ դեբյուտը և զարգացող ժողովրդականությունը

2009 թվականի սեպտեմբերին TS Entertainment-ը հայտարարել է, որ 2009 թվականի հոկտեմբերին նրանք կներկայացնեն չորս անդամից բաղկացած աղջիկների խումբ։ Սոնը, Հան Սուն-հվայի, Ջունգ Հա-նայի և Ջուն Հյո-սոնգի հետ միասին, դեբյուտ է արել որպես Secret խումբ։ Դեբյուտից առաջ խումբը մասնակցել է «Secret Story» վավերագրական շոուին, որը պատմել է նրանց դեբյուտային գործընթացի մասին։ Նրանք թողարկել են իրենց դեբյուտային սինգլը՝ «I Want You Back»-ը, 2009 թվականի հոկտեմբերին։

2009 թվականի դեկտեմբերին Սոնը Հվանհիի հետ դուետով կատարել է՝ «Yesterday» վերնագրով։

Secret-ի «Shy Boy» երգի հաջողությունից հետո, TS Entertainment-ը հայտարարել է, որ Սոնը կատարելու է իր անհատական դեբյուտը «Going Crazy» երգով։ Երգը անվանվել է «emotional ballad track» և «different to what she's shown through Secret»։ 2011 թվականի մարտին թողարկված սինգլը հաջողություն է ունեցել և հասել է Gaon Singles Chart-ի առաջին հորիզոնականին՝ դարձնելով այն Սոնի և Բանգի առաջին սինգլը Կորեայում։

2013 թվականին Սոնը թողարկել է իր առաջին սինգլը՝ Hope Torture-ը, որը ներկայացրել է Գվանգհվամունի Օլլե հրապարակում կայացած իր ալբոմի ցուցադրության ժամանակ։

2014 թվականին Սոնը թողարկել է իր առաջին ընդլայնված ալբոմը՝ «25» վերնագրով, որը պարունակում էր երկու սինգլ՝ «Don't Look At Me Like That» և «Pretty Age 25»։ Նույն թվականին Սոնը իր դերասանական դեբյուտը կատարել է «Drawing, Spring» վեբ դրամայում՝ որպես հասարակայնության հետ կապերի թիմի կես դրույքով աշխատող, ով սիրում է բոլոր կենդանի արարածներին, բայց տրավմատիկ փորձ ուներ ձիերի հետ։

### 2015–մինչ օրս՝ դերասանական կարիերա, Բոբի Դոլ և Secret-ից հեռանալը
2015 թվականի ապրիլին Սոնը նկարահանվել է «The Superman Age» ֆենտեզի ժանրի երիտասարդական կատակերգությունում, որը 8 սերիայից բաղկացած հեռուստասերիալ էր, հեռարձակվել է tvN հեռուստաալիքով։ Այնուհետև Սոնը նկարահանվել է « The Immutable Law of First Love» վեբ դրամայում, որը հիմնվել է համանուն վեբ վեպի վրա՝ մարմնավորելով լուսանկարչի, ով սիրում է լքված շներին։ Նոյեմբերին Սոնը նկարահանվել է KBS ամենօրյա հեռարձակվող «Sweet Home, Sweet Honey» դրամայում և արժանացել է դրական արձագանքների։

2016 թվականի սեպտեմբերին Սոնը թողարկել է իր երկրորդ ընդարձակ ալբոմը՝ «Bobby Doll» վերնագրով, որը պարունակել էր վեց երգ, այդ թվում՝ համանուն գլխավոր երգը։

2017 թվականի ապրիլին Սոնը նկարահանվել է OCEAN-ի «My Secret Romance» ռոմանտիկ կատակերգական դրամայում՝ Սունգ Հունի հետ միասին։

2017 թվականի օգոստոսին Սոնը դիմում է ներկայացրել Կորեայի առևտրային արբիտրաժային խորհրդին՝ ստուգելու համար, որ իր պայմանագիրն այլևս ուժի մեջ չէ՝ TS Entertainment-ի պայմանագրի պայմանները չկատարելու պատճառով։ Ավելի ուշ Սոնը իր Ինստագրամում հայտարարել է Secret-ից հեռանալու մասին։

## Անձնական կյանք
2023 թվականի դեկտեմբերի 21-ին Սոնը իր Ինստագրամի էջում հայտարարել է, որ հարաբերությունների մեջ է Weracle ալիքի YouTuber Պակ Ուեի հետ։ 2024 թվականի մարտի 12-ին զույգը հայտարարել է իրենց նշանադրության մասին։ Զույգն ամուսնացել է 2024 թվականի հոկտեմբերի 9-ին՝ Գանգնամում։

## Դիսկոգրաֆիա

### Սերիաներ

### Երգերի ալբոմներ

### Երգեր
#### Որպես գլխավոր արտիստ

#### Որպես ընտրված արտիստ

### Սաունդթրեքներ

### Մասնակցություն ալբոմներում

### Երաժշտական տեսահոլովակներ

## Ֆիլմագրություն
### Ֆիլմ

### Հեռուստասերիալներ

### Վեբ ֆիլմեր

## Ծանոթագրություններ

## Արտաքին հղումներ
* 

Կատեգորիա:Երաժիշտներ այբբենական կարգով
Կատեգորիա:Կին
Կատեգորիա:Հարավկորեացի դաշնակահարներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ